text: اس ٹیم کی کپتان ریلوے کی ملازم محترمہ میتھالی راج ہیں اور ان کے علاوہ ریلوے میں ملازم خواتین کرکٹ کھلاڑیوں میں نائب کپتان محترمہ ہرمنپریت کور، ایکتا بشٹ، پونم راوت، ویدا کرشنا مورتی، پونم یادو، سشما ورما، مونا میشرام، راجیشوری گائیکواڈ اور نزہت پروین شامل ہیں۔ محترمہ ہرمنپریت کور نے شاندار بلے بازی کا مظاہرہ کرتے ہوئے 115 گیندوں میں 171 رن اسکور کئے۔ بھارتی ریلوے قومی اور بین الاقوامی سطح پر کھیل کود کو فروغ دینے کے اپنے مشن میں شاندار کارکردگی کا مظاہرہ کررہا ہے اور کھیل کود کے میدان میں بھارتی کھلاڑیوں کو تعاون فراہم کرنے میں بے مثال رہا ہے۔بھارتی کرکٹ میں شمولیت ریلوے کی اہم کامیابیوں میں ایک اور بڑی کامیابی ہے جس نے اولمپک میں 34 کھلاڑیوں کا دستہ بھیجا تھا اور ریلوے کی خاتون ملازم محترمہ ساکشی ملک نے کشتی کے مقابلوں میں میڈل جیتا تھا۔